Vyhodnotenie medzirezortného pripomienkového konania

Program prípravy a výstavby ciest I. triedy na roky 2011 - 2014 

Spôsob pripomienkového konania	 	
Počet vznesených pripomienok, z toho zásadných	25  / 3 	
Počet vyhodnotených pripomienok	25 	
		
Počet akceptovaných pripomienok, z toho zásadných	20  / 3 	
Počet čiastočne akceptovaných pripomienok, z toho zásadných	0  / 0 	
Počet neakceptovaných pripomienok, z toho zásadných	5  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo spravodlivosti Slovenskej republiky 	 	 	x 	 	
2 .	Ministerstvo vnútra Slovenskej republiky 	 	 	x 	 	
3 .	Ministerstvo financií Slovenskej republiky 	7 (6o,1z) 	 	 	 	
4 .	Ministerstvo kultúry Slovenskej republiky 	 	 	x 	 	
5 .	Ministerstvo hospodárstva Slovenskej republiky 	 	 	 	x 	
6 .	Ministerstvo dopravy, výstavby a regionálneho rozvoja Slovenskej republiky 	 	 	 	x 	
7 .	Ministerstvo pôdohospodárstva a rozvoja vidieka Slovenskej republiky 	4 (4o,0z) 	 	 	 	
8 .	Ministerstvo výstavby a regionálneho rozvoja Slovenskej republiky 	 	 	 	x 	
9 .	Ministerstvo obrany Slovenskej republiky 	 	 	x 	 	
10 .	Ministerstvo zahraničných vecí Slovenskej republiky 	 	 	x 	 	
11 .	Ministerstvo práce, sociálnych vecí a rodiny Slovenskej republiky 	 	 	x 	 	
12 .	Ministerstvo životného prostredia Slovenskej republiky  	3 (3o,0z) 	 	 	 	
13 .	Ministerstvo školstva, vedy, výskumu a športu Slovenskej republiky 	 	 	x 	 	
14 .	Ministerstvo zdravotníctva Slovenskej republiky 	 	 	 	x 	
15 .	Podpredseda vlády SR pre ľudské práva a národnostné menšiny 	 	 	x 	 	
16 .	Centrum pre medzinárodnoprávnu ochranu detí a mládeže 	 	 	 	x 	
17 .	Ústredie práce, sociálnych vecí a rodiny 	 	 	 	x 	
18 .	Odbor vládnej agendy Úradu vlády 	 	 	 	x 	
19 .	Európske spotrebiteľské centrum 	 	 	 	x 	
20 .	Štátny dopravný úrad 	 	 	 	x 	
21 .	Odbor verejného obstarávania MŽP SR 	 	 	 	x 	
22 .	Odbor právnych služieb a odvolacích konaní 	 	 	 	x 	
23 .	Operačné stredisko záchrannej zdravotnej služby 	 	 	 	x 	
24 .	Asociácia záchrannej zdravotnej služby 	 	 	 	x 	
25 .	Národný bezpečnostný úrad 	 	 	x 	 	
26 .	Bratislavský samosprávny kraj 	6 (6o,0z) 	 	 	 	
27 .	Verejnosť 	2 (2o,0z) 	 	 	 	
28 .	Protimonopolný úrad Slovenskej republiky 	 	 	x 	 	
29 .	Slovenská obchodná a priemyselná komora 	 	 	x 	 	
30 .	Úrad vlády Slovenskej republiky 	 	 	x 	 	
31 .	Žilinský samosprávny kraj 	3 (1o,2z) 	 	 	 	
	SPOLU	25 (22o,3z) 	0 (0o,0z) 	12 	13 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná

	

Subjekt	Pripomienka	Typ	Vyh.	Spôsob vyhodnotenia	
MF SR 	všeobecne k materiálu 
V celom materiáli žiadame neuvádzať termín „OPD 2014-2020“, keďže v tejto fáze ešte nie je jasné, aký operačný program bude vytvorený v programovom období 2014-2020. Navrhujeme uvádzať text „možnosť financovania zo ŠF programového obdobia 2014-2020“. 	O 	A 	 	
MF SR 	k vlastnému materiálu 
V časti 5. Financovanie programu je uvedená na str. 16 a 17 nesprávna alokácia na opatrenie 5.2, sumu 211 mil. eur, resp. 211,3 mil. eur žiadame nahradiť sumou 216,5 mil. eur. 	O 	A 	Opravené. 	
MF SR 	k vlastnému materiálu 
V tabuľke na str. 17 údaje za prostriedky EÚ prevyšujú alokáciu na opatrenie 5.2 upravenú o plánovaný presun z opatrenia 5.1, žiadame tieto údaje upraviť. 	O 	N 	Výška uvedených nákladov je zo štátnej expertízy, ale v súčasnosti sa stavby tendrujú za podstatne nižšie ceny, preto budú náklady upravované až na základe vysúťažených nákladov. 	
MF SR 	 
Z predloženého materiálu vyplýva celkový negatívny vplyv na rozpočet verejnej správy. Rozpočtovo nekrytý vplyv je kvantifikovaný v roku 2011 vo výške 77 tis. eur, v roku 2012 vo výške 111 mil. eur, v roku 2013 vo výške 174 mil. eur a v roku 2014 vo výške 219 mil. eur, pričom v rámci návrhu na krytie týchto zvýšených výdavkov sa navrhuje zvýšiť výdavky pre kapitolu Ministerstva dopravy, výstavby a regionálneho rozvoja SR na roky 2011 až 2014. So zvýšením výdavkov v roku 2011 nesúhlasíme vzhľadom na to, že na plnenie úloh Programu prípravy a výstavby ciest I. triedy na roky 2011 – 2014 nie je v štátnom rozpočte na rok 2011 vytvorená žiadna rezerva a Ministerstvo financií SR nedisponuje ani inými voľnými disponibilnými zdrojmi. Rovnako nesúhlasíme ani so zvýšením výdavkov na roky 2012 až 2014. Upozorňujeme, že rozpočet verejnej správy na roky 2012 až 2014 bol schválený vládou SR uznesením č. 651 zo dňa 12. októbra 2011 a je predložený na rokovanie Národnej rady SR. Vzhľadom na uvedené žiadame materiál vrátane doložky vybraných vplyvov prepracovať tak, aby korešpondoval s vládou schváleným rozpočtom verejnej správy na roky 2012 až 2014 a nevyplýval z neho rozpočtovo nekrytý vplyv.  	Z 	A 	Rozpor odstránený na rozporovom konaní dňa 2.11.2011 	
MF SR 	k doložke vybraných vplyvov 
V časti 2. Vplyvy na verejné financie, v tabuľke č. 1 v časti „Financovanie zabezpečené v rozpočte“ chýbajú údaje v riadku „Výdavky z fondov EÚ“, čo žiadame doplniť. Údaje v riadku „z toho spolufinancovanie k fondom EÚ“ nekorešpondujú s výškou výdavkov štátneho rozpočtu vo vládou schválenom rozpočte verejnej správy na roky 2012 až 2014, údaje žiadame opraviť. Rovnako v riadku „z toho prostriedky EÚ“ žiadame opraviť nesprávne uvedené údaje za spolufinancovanie zo štátneho rozpočtu k OP Doprava. 	O 	A 	 	
MF SR 	k doložke vybraných vplyvov 
Žiadame tiež rozčleniť výdavky na úroveň PJ (opatrenie 5.2 OP Doprava) a úroveň prijímateľa SSC (napr. pri uvádzaní výdavkov, ktoré sa majú presunúť z roku 2011 na použitie v roku 2012 a pod.). 	O 	A 	Upravené v doložke vplyvov. 	
MF SR 	k doložke vybraných vplyvov 
V doložke vybraných vplyvov sa uvádza, že je potrebné zvýšiť výdavky za prostriedky EÚ a prostriedky štátneho rozpočtu na spolufinancovanie k OP Doprava, ale v časti príjmy sa uvádzajú príjmy za prostriedky EÚ, ktoré korešpondujú s návrhom výdavkov za prostriedky EÚ vo vládou schválenom rozpočte verejnej správy na roky 2012 až 2014. Uvedené žiadame upraviť. 	O 	A 	Upravené v doložke vplyvov. 	
MPRV SR 	Vlastný materiál 
1. Materiál rieši okrem analytickej stránky aj problematiku financií, avšak ostatnými limitmi umožňujúcimi realizáciu navrhovaného programu sa nezaoberá. Z tohto dôvodu v predloženom „Programe ...“ navrhujeme doplniť kapitolu, ktorej obsahom budú nasle-dujúce riziká, resp. ostatné limity potrebné k úspešnej realizácii predmetného programu: 

a) Nie všetky navrhované obchvaty miest a obcí a ďalšie novo navrhované trasy ciest I. triedy sú zahrnuté v platných územnoplánovacích dokumentáciách vyšších územných celkov, resp. regiónov. Výmera lesných pozemkov je pritom podľa záväzných častí ÚPD VÚC limitujúca pre rozvoj kraja, regiónu. Okrem toho v prípade ich realizácie, bez zmeny ÚPD by došlo k porušeniu § 27 stavebného zákona č. 50/1976 Zb, v znení neskorších predpisov a v prípade záberov lesných pozemkov k porušeniu ustanovení zákona č. 326/2005 Z.z. o lesoch v znení neskorších predpisov. Z uvedeného dôvodu odporúčame vykonať revíziu záväzných častí jednotlivých ÚPD VÚC (regiónov) a v prípade potreby iniciovať ich zmeny a doplnky. 

b) Podľa § 6 ods. 3 zákona č. 326/2005 Z.z. o lesoch v znení neskorších predpisov územné rozhodnutie, ktoré sa má dotknúť lesných pozemkov nie je možné vydať bez súhlasu vlastníka lesného pozemku. Taktiež podľa § 7 ods. 3 citovaného zákona o lesoch orgán štátnej správy lesného hospodárstva nemôže rozhodnúť o vyňatí lesné-ho pozemku z plnenia funkcií lesov a trvale zmeniť druh pozemku bez súhlasu vlast-níka lesného pozemku. Nakoľko na konania, ktoré akýmkoľvek spôsobom súvisia s prípravou a realizáciou ciest I. triedy sa podľa nášho názoru nevzťahuje zákon č. 129/1996 Z.z. o niektorých opatreniach na urýchlenie prípravy výstavby diaľnic a ciest pre motorové vozidlá v znení neskorších predpisov, máme za to, že na konania podľa citovaného zákona o lesoch, súvisiace s cestami I. triedy, sa nevzťahujú jeho „racionalizačné“ ustanovenia, ktoré je možné použiť len pre diaľnice a cesty pre mo-torové vozidlá. 
Upozorňujeme na to už v tejto etape prípravy, t.j. v etape „programu“, nakoľko súhlas vlastníka lesného pozemku, a to bez ohľadu na jeho výmeru, alebo veľkosť spolu-vlastníckeho podielu je pre povolenie danej stavby na lesnom pozemku limitujúci. Z uvedeného dôvodu navrhujeme aj túto problematiku uviesť v navrhovanej kapitole „o rizikách...“. 

c) V súlade s „Aktualizáciou surovinovej politiky SR pre oblasť nerastných surovín“, ktorú schválila vláda SR svojim uznesením č. 722/2004, podľa ktorej máme dosť dis-ponibilných zdrojov stavebného kameňa aj pre rozvoj cestnej infraštruktúry a podľa ktorej sa taktiež má minimalizovať otváranie ložísk nevyhradených nerastov, navrhu-jeme v predmetnej kapitole uviesť, že materiálová základňa pre realizáciu „programu“ bude zabezpečená z existujúcich zdrojov nerastných surovín. Zabezpečí sa tým pod-klad – väzba pri ochrane lesných pozemkov, ochrane rázu krajiny a opora v negatívnych stanoviskách orgánov štátnej správy k požiadavkám investorov na nové zábery pozemkov pre ťažbu nerastov. 
 	O 	A 	 	
MPRV SR 	Vlastný materiál 
2. Vo väzbe na schválený dokument z roku 2011 „Zmeny a doplnky č.1 záväznej časti Kon- 
cepcie územného rozvoja Slovenska 2001“, ktorým sa vyhlasuje záväzná časť koncepcie v zmysle bodu 5.9 žiadame v rámci predloženého dokumentu „Program prípravy, výstavby a modernizácie ciest I. triedy na roky 2011 – 2014“ rešpektovať kvalitnú poľnohospo-dársku pôdu ako základný pilier potravinovej bezpečnosti štátu a zabezpečiť ochranu naj-kvalitnejších a najprodukčnejších poľnohospodárskych pôd pred ich zástavbou už v rámci územnoplánovacej činnosti. 
 	O 	A 	 	
MPRV SR 	Vlastný materiál 
3. Pri projektovej príprave k výstavbe ciest I. triedy na roky 2011 – 2014 odporúčame postu- 
povať v súlade so zákonom č. 220/2004 Z. z. o ochrane poľnohospodárskej pôdy a záko nom č. 543/2002 Z. z. o ochrane prírody a krajiny. 
Odôvodnenie: V prípade nepostupovania v zmysle uvedených zákonov nastane riziko po- dávania rôznych súdnych žalôb, ktoré spôsobia na jednej strane predĺženie časového har- monogramu dostavby jednotlivých cestných úsekov a na druhej strane riziko platenia po- kút z dôvodu nedodržania ustanovení zákonov. 
 	O 	A 	 	
MPRV SR 	Vlastný materiál 
4. V doložke vybraných vplyvov sa jednoznačne uvádza potreba finančných prostriedkov nad rámec predpokladaného rozpočtu z verejných financií prakticky vo výške 500 mil. €. Pred schválením uvedeného materiálu navrhujeme najskôr vyšpecifikovať možnosť uvoľ nenia uvedenej sumy zo štátneho rozpočtu na trojročné obdobie, v ktorom je predpoklad skôr ďalších škrtov vplyvom prebiehajúcej finančnej krízy ako nárastu zdrojov. 
Odôvodnenie: Domnievame sa že v súčasnej dobe kedy je reálne riziko nedodržania uka-zovateľov štátneho rozpočtu v nasledujúcom roku aj rokov nasledujúcich, bez špecifikácie možnosti získania dodatočných nezazmluvnených finančných prostriedkov je dostavba niektorých úsekov ciest I. triedy nerealizovateľná. 
 	O 	A 	 	
MŽP SR 	Všeobecne k predkladanému materiálu 
Predkladaný materiál je potrebné posúdiť z hľadiska jeho možných vplyvov na životné prostredie pred jeho schválením. Upozorňujeme, že spĺňa kritérium podľa § 4 ods. 3 a § 5 ods. 4 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon o posudzovaní“), nakoľko oznámenie o strategickom dokumente sa predkladá pri ostatných strategických dokumentoch podľa § 4 ods. 3, pokiaľ vytvárajú rámec na schválenie navrhovaných činností uvedených v prílohe č. 8 (v tomto prípade kap. 13, pol. 2). Pre takýto typ strategického dokumentu je povinnosť navrhovateľa posúdiť ho formou zisťovacieho konania. Zisťovacie konanie podľa § 17 zákona o posudzovaní vykonáva rezortný orgán (MDVRR SR) v spolupráci s MŽP SR. Prvým krokom je predloženie oznámenia podľa § 5 ods. 4 a § 17 ods. 3 zákona o posudzovaní (Oznámenie o strategickom dokumente s celoštátnym dosahom podľa § 5 ods. 5 a prílohy č. 2 doručí rezortný orgán ministerstvu a zároveň ho zverejní podľa § 6 ods. 1 v hromadnom informačnom prostriedku s celoštátnym dosahom). 
Odôvodnenie: Podľa § 4 ods. 3 zákona o posudzovaní podliehajú posúdeniu strategické dokumenty neuvedené v prílohe č. 1, ktoré vytvárajú rámec na schválenie navrhovaných činností posudzovaných podľa § 15 ods. 1 a 2, najmä pre oblasť poľnohospodárstva, lesníctva, rybárstva, energetiky, dopravy, odpadového hospodárstva, vodného hospodárstva, telekomunikácií, cestovného ruchu, územného plánovania alebo na využívanie územia, regionálny rozvoj a životné prostredie, ochranu prírody, ktoré by mohli mať vplyv na životné prostredie, vrátane tých, ktoré môžu mať vplyv na územia chránené podľa osobitných predpisov, ak príslušný orgán rozhodne na základe výsledkov zisťovacieho konania o posudzovaní strategického dokumentu podľa § 7 a § 17 ods. 4 zákona o posudzovaní (strategický dokument s celoštátnou pôsobnosťou). 
 	O 	N 	Program má svojim obsahom charakter finančného a rozpočtového programu v zmysle čl. 3 ods. 8 smernice 2001/42/ES, preto nepovažujeme za nutné k nemu vykonať posudzovanie SEA v zmysle zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov. 	
MŽP SR 	Všeobecne 
V zmysle zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon“) odporúčame rešpektovať nasledovné: 
-zohľadňovať stanoviská organizačných útvarov Štátnej ochrany prírody SR ku konkrétnym stavbám, 
-v súvislosti s projektmi, ktoré nesúvisia so starostlivosťou o chránené územie a zároveň môžu mať na toto územie významný vplyv, je potrebné uplatňovať § 28 zákona – napr. chránené vtáčie územie Cerová vrchovina – Porimavie v úseku I/50 Rimavská Sobota - Bátka, 
-v prípade výskytu biotopov európskeho alebo národného významu je potrebné požiadať o súhlas na zásah do týchto biotopov príslušný orgán ochrany prírody a krajiny v súlade s § 6 zákona, 
-v súvislosti s druhovou ochranou rastlín, živočíchov, nerastov a skamenelín je potrebné uplatňovať ustanovenia § 32 až 40 zákona, 
-pri zmenách druhov pozemkov je potrebné aj vyjadrenie orgánu ochrany prírody a krajiny podľa § 9 zákona, 
-v prípade výrubu drevín je potrebný súhlas orgánu ochrany prírody a krajiny v zmysle § 47 zákona. 
 	O 	A 	 	
MŽP SR 	K doložke vybraných vplyvov, bodu 5.1 Vplyvy na jednotlivé zložky životného prostredia 
V dočasných negatívnych vplyvoch navrhujeme uviesť nasledovné: 
- „Dočasným negatívnym vplyvom môžu byť zemné práce, napr. výkopy, ktoré môžu predstavovať nebezpečenstvo pre chránené živočíchy.“. 
- „V prípade akceptovania podmienok ochrany prírody bude umiestňovanie stavebných dvorov a budovanie prístupových komunikácií predstavovať len dočasný negatívny vplyv.“. 
V trvalých negatívnych vplyvoch navrhujeme uviesť nasledovné: 
- „Negatívny vplyv na územné systémy ekologickej stability na miestnej a regionálnej úrovni, napríklad na biokoridory. Negatívne vplyvy je možné znížiť opatreniami, je však potrebné ich akceptovať už pri príprave stavby.“. 
- „Významný negatívny vplyv môže mať ukladanie prebytočnej zeminy, či už dočasne alebo trvalo, na nevyhovujúce úložiská (brehy riek, zasypávanie mokradí, remíz a pod.).“. 
 	O 	A 	V rámci investorskej prípravy sú všetky stavby posudzované v zmysle zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov.  	
BSK 	str. 2 v bode 2 
Na str. 2 v bode 2 v texte pod 1. tabuľkou odporúčame doplniť znenie zákona č. 416/2001 Z. z., teda vložiť za „Z. z.“ text „ o prechode niektorých pôsobností z orgánov štátnej správy na obce a na vyššie územné celky.“. 
V ďalšom odseku v texte v zátvorke odporúčam nahradiť „TEN T“ správnym uvedením skratky „ TEN-T“. 
 	O 	A 	 	
BSK 	str.1 
Na str. 1 bod 2 (Analýza súčasného stavu) v 2. vete odporúčam z hľadiska presnosti a jasnosti skratku „CDB“ najprv rozpísať a až potom ju zaviesť. 	O 	N 	Všetky skratky uvedené v programe sú v prílohe č. 7. 	
BSK 	str.9 
Na str. 9 v časti 2.10 v 1. tabuľke odporúčam nahradiť dátum „k 1.1.2011“ dátumom „ k 31.12.2010“, keďže všetky porovnávania údajov sú so stavom v roku 2010. 	O 	A 	 	
BSK 	str.10 
Na str. 10 materiálu v bode 3 v 5. zarážke odporúčam z dôvodu presnosti a zrozumiteľnosti skratku „AGR“ najprv rozpísať a až potom ju zaviesť. 	O 	N 	Skratky použité v programe sú rozpísané v prílohe č. 7. 	
BSK 	str.14 
Na str. 14 dole v texte pod tabuľkou odporúčame uviesť správne a úplné znenie zákona č. 254/1998 Z.z. , teda „ zákon č. 254/1998 Z.z. o verejných prácach v znení neskorších predpisov“. Pôvodné znenie citovaného zákona bolo novelizované zákonom č. 260/2007 Z. z. a zákonom č. 540/2008 Z. z.. 	O 	A 	 	
BSK 	str.16 
Na str. 16 v tabuľke v bode 19 odporúčame uviesť názov obce „Kremnické bane“ správne, teda upraviť na „ Kremnické Bane“. 	O 	A 	 	
Verejnosť 	Programu prípravy a výstavby ciest I. triedy na roky 2011-2014 
Vec 
Zásadná pripomienka k Programu prípravy a výstavby ciest I. triedy na roky 2011-2014, rezortné číslo 12944/2011-SCDPKIP/z. 52711 M 

Naša obec uvítala programové vyhlásenie vlády SR z roku 2010, v ktorom okrem iného uvádza budovanie cestných obchvatov obcí na dopravne najzaťažovanejších cestných ťahoch. Sidelný útvar Drietoma je rozložený po oboch stranách štátnej cesty E I/50, ktorá zo Slovenskej strany vyúsťuje do hraničného prechodu s Českou republikou v Starom Hrozenkove. 
Každoročný nárast osobnej, nákladnej a tranzitnej dopravy má veľmi nepriaznivý vplyv na život v obci. Vedenie obce je pod neustálym tlakom občanov, ktorí žiadajú vybudovanie obchvatu. S touto problematikou sa zaoberá aj Územný plán obce. 
Občania v roku 2010 v obecnom referende rozhodli, že žiadajú západný obchvat obce Drietoma. O tejto skutočnosti obec informovala Ministerstvo dopravy a regionálneho rozvoja SR, Slovenskú správu ciest Bratislava a výsledok referenda zaslala taktiež Slovenskej správe IVSC Žilina, ktorá žiadala záväzné stanovisko, aby sa začali práce na výberovom konaní dodávateľa dokumentácie stavebného zámeru a dokumentácie pre územné rozhodnutie. 
Po oboznámení sa s Programom prípravy a výstavby ciest I. triedy na roky 2011-2014 vznášame zásadnú pripomienku a žiadame rozšíriť písomný materiál o ďalšiu stavbu „Drietoma – obchvat, preložka cesty I/50“. 
Táto stavba by vylúčila tranzitnú dopravu z obce, zlepšili by sa hlukové a emisné pomery. Štátna cesta I/50 vedúca cez obec bola postavená v r. 1937. Teleso cesty je neustále roztláčané do strán ťažkými kamiónmi, nakoľko podložie neunáša vysoké zaťaženie. 
Ďalej si nevieme predstaviť život v obci po vybudovaní štátnej cesty R-2 smerom od Prievidze, ktorá bude končiť na križovatke v k.ú. Veľké Bierovce. Z tejto križovatky bude nasmerovaná doprava smerom do Českej republiky cez našu obec. Motorové vozidlá z diaľnice D1, rýchlostnej komunikácie R-2, štátnej cesty I. triedy č. 61 smerujúce k hraničnému prechodu Starý Hrozenkov budú musieť prechádzať cez zastavané územie našej obce. Dopravní odborníci určite vedia k akému zaťaženiu resp. dopravnému kolapsu v obci dôjde. 
Vzhľadom na tieto závažné skutočnosti a viacročné rokovania na rôznych inštitúciách a štátnych orgánoch žiadame predkladateľa, aby stavba „Drietoma – obchvat, preložka cesty I/50“ bola zaradená do programu prípravy a výstavby ciest I. triedy na roky 2011-2014. 

S pozdravom 

Prílohy: 
1. žiadosť SSC IVSC Žilina, č.j. 46000/6451/2009-Vá zo dňa 03.12.2009 
2. stanovisko SSC Bratislava, č.j. 1467/3110/2010 zo dňa 15.01.2010 
3. stanovisko Krajského stavebného úradu v Trenčíne, odbor ÚP, Trenčín, 
č.j. KSÚ 2010-7/203-1/SUK zo dňa 15.01.2010 
4. vyjadrenie Ministerstva dopravy, pôšt a telekomunikácií SR č.j. 4285/2010-SSZMV/1897 zo dňa 18.01.2010 
5. stanovisko Národnej diaľničnej spoločnosti Bratislava č.j. 2576/30101/2010 zo dňa 22.01.2010 
6. vyjadrenie Krajského úradu pre cestnú dopravu a pozemné komunikácie v Trenčíne č.j. AA/2010/00917-002/MAV zo dňa 01.03.2010 
7. stanovisko Mesta Trenčín č.j. ÚAÚP-2010/107/80268 zo dňa 16.06.2010 
8. žiadosť Slovenskej správy ciest Žilina č.j. 26225/6451/2010-Vá zo dňa 19.7.2010 
9. oznámenie výsledkov miestneho referenda č.j. 1106/2010 zo dňa 11.10.2010 
10. stanovisko Slovenskej správy ciest Bratislava č.j. 5346/2011/3110/23128 zo dňa 19.7.2011 

JUDr. Jozef Kluka starosta obce 

 	O 	N 	Drietoma – obchvat, preložka cesty I/50 - stavba je v programe zaradená v prílohe č.2 predprojektová a projektová príprava stavieb v rokoch 2011 - 2014. 	
Verejnosť 	K materiálu ako celku  
Pripomienka ZSPS: 
V bode 2. Analýza súčasného stavu, v treťom odseku je uvedené, že: „NDS spravuje 79,9 km ciest I. triedy (úseky v trase plánovaných rýchlostných ciest)...“ 
Tieto úseky ciest I. triedy však nie sú v predloženom materiáli zahrnuté na riešenie ich nevyhovujúceho stavu. Pritom tieto úseky ciest I. triedy patria medzi najzaťaženejšie a aj po zrealizovaní nových úsekov rýchlostných ciest, ostanú zaradené v sieti ciest I. triedy. 
Ako príklad uvádzame križovatku ciest I. triedy I/50 a I/68 v Košiciach, kde podľa sčítania dopravy v roku 2010 je na úseku cesty I/50 viac ako 49 tis. vozidiel a I/68 viac ako 29 tis. vozidiel, pričom križovatka bola postavená pred 30 rokmi. Rovnako úsek cesty I/tr. I/50 Košice – Šaca (viac ako 32 tis. vozidiel), kde na necelých deviatich kilometroch komunikácie sú dve úrovňové križovatky s ľavým odbočením a tri úseky zo zníženou rýchlosťou zo 130 km/h, na 60 km/hod. 
Je zrejmé že NDS, aj keď má tieto úseky ciest vo svojom majetku a správe, neplánuje na týchto cestách okrem bežnej údržby, žiadne úpravy na zvýšenie bezpečnosti a plynulosti cestnej dopravy. 
Zásadná požiadavka ZSPS: 
Zaradiť vyššie uvedené úseky ciest I. triedy spravované NDS medzi prioritné úseky cestnej siete. 
 	O 	A 	Súhlasíme s pripomienkou, ale vzhľadom na zdrojove obmedzenie finančných prostriedkov a potrebu dobudovať diaľnicu D1 nie je reálne aby NDS, a.s. na cesty I. triedy, ktoré má vo vlastníctve vynakladala v období rokov 2011 - 2014 (okrem bežnej údržby a opráv ) väčšie investície.  	
ŽSK 	Kap. 4  
Požadujeme do Kap. 4. „Návrh harmonogramu začínania a odovzdávania stavieb na roky 2011 – 2014“ zaradiť stavbu: 
- cesta I/18 Žilina – Juhovýchod – tabuľka začatie výstavby rok 2012 
- cesta I/64 obchvat Porúbka - tabuľka začatie výstavby rok 2013 

Odôvodnenie: 

Uvedené stavby sú zaradené v schválenom Rozvojovom programe priorít verejných prác na roky 2012 až 2014. 
 	Z 	A 	Súhlasíme s požiadavkou, ale vzhľadom na stav investorskej prípravy uvedených stavieb nie je reálne ich začatie v požadovanom termíne. 	
ŽSK 	str. 14 tabuľka „Začatie výstavby - Rok 2014“ 
Na str. 14 tabuľka „Začatie výstavby - Rok 2014“ - navrhujeme zmeniť číslo cesty I/18 Rajecké Teplice – Kľače na I/64 Rajecké Teplice – Kľače. 

Odôvodnenie: 

Formálna pripomienka.  	O 	A 	 	
ŽSK 	Kap. 4. „Návrh harmonogramu začínania a odovzdávania stavieb na roky 2011 – 2014“ 
V kap. 4. „Návrh harmonogramu začínania a odovzdávania stavieb na roky 2011 – 2014“ je navrhnuté začatie výstavby rok 2012 I/11 Žilina – hranica SR/ČR a I/12 Svrčinovec – hranica SR/PR, odstránenie nevyhovujúcich parametrov (za podmienky, že nezačne stavba D3). 
Upozorňujeme, že v zmysle Rozhodnutia č. 661/2010/EU zo 7. júla 2010 o základných usmerneniach Únie pre rozvoj transeurópskej dopravnej siete, text s významom pre EHP - Príloha č. III je jedným z prioritných projektov európskeho záujmu aj projekt č. 25. - Diaľničná os Gdańsk – Brno/Bratislava – Wien, cezhraničný úsek diaľnice Katowice – Brno/Žilina, ktorého súčasťou je Diaľnica D3. 
Diaľnica D3 je pre funkčnosť dopravnej infraštruktúry v kontexte priorít EÚ kľúčová nielen z hľadiska Žilinského samosprávneho kraja ale i Slovenska. Spája územie štátu s priestorom sídelnej a priemyselnej aglomerácie Horné Sliezsko a zároveň má v pokračovaní rýchlostnej cesty R5 silný dopravný vzťah k Ostravskej aglomerácii v ČR. 
Na základe uvedeného by odstránenie nevyhovujúcich parametrov ciest I/11 a I/12 nemalo byť v žiadnom prípade chápané ako možná náhrada za Diaľnicu D3, ale len ako dočasné riešenie súčasného stavu. 
 	Z 	A